नेपाली समाजको जीवनशैलीमा आएको परिवर्तनलाई कहीँ कतै सम्बोधन गर्ने प्रयास वननीतिमा गरिएको देखिँदैन । विगत निकै लामो समयदेखि बसोवास गरिआएका जमिन छाडेर मानिस शहर बजार, तराई, भित्री मधेस र राजमार्गका छेउछाउमा वन क्षेत्र अतिक्रमण गरेर बस्न थालेका छन् । यो निकै लामो समयदेखिको प्रक्रिया हो । यो क्रमलाई हाम्रो वर्तमान वन ऐन र कानुनले रोक्न सकिरहेको अवस्था छैन । रोक्ने प्रयास भएको पनि छैन र विकल्प दिनेतर्फ सोचेको पनि देखिँदैन ।
